b'\n_START_ARTICLE_\nRizalit\n_START_PARAGRAPH_\nRizalit (iz nem\xc5\xa1\xc4\x8dine Risalit) je naziv za izpostavljen del pro\xc4\x8delja neke zgradbe, ki po celi vi\xc5\xa1ini \xc5\xa1trli iz zidne mase, najpogosteje v obliki poligonalne, pravokotne, ovalne ali kro\xc5\xbene izbokline, in je s svojim zaklju\xc4\x8dkom lahko vi\xc5\xa1ji od strehe, ki jo \xc4\x8dleni._NEWLINE_Rizalit se v raznih oblikah pojavlja v profani arhitekturi antike in srednjega veka ter ima dominantno obrambno funkcijo. V novem veku ima prete\xc5\xbeno dekorativna vlogo, \xc4\x8deprav obstajajo tudi nekatere posebnosti._NEWLINE_Glede na polo\xc5\xbeaj so rizaliti lahko sredi\xc5\xa1\xc4\x8dni, vogalni in bo\xc4\x8dni._NEWLINE_Sredi\xc5\xa1\xc4\x8dni in bo\xc4\x8dni so pogosti v fevdalni arhitekturi dvorcev in pala\xc4\x8d novej\xc5\xa1ega obdobja.'